**Dincolo de lut**

*Ileana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dincolo de lutul ce-mi ține prizonieră inima,

Repetitiv, un strigăt ară în mine

însămânțând un vis

și îmi spune, că pot să zbor, să fiu

ce mi-am dorit!

Dincolo de durerea ce sapă în mine, mocnit,

un foc îmi obligă setea s-o sting

cu izvorul cunoașterii, să adun

între palme esența din necuprins,

să înțeleg cine sunt.

Dincolo de tăcere, rămâne în cuvânt,

o parte din gândul risipit peste timp,

frământând între palme de șoapte

mărturie, că am fost și că sunt,

picătură de viață și moarte, visând.

Carnivor, timpul mă obligă să prind

cât mai multe secunde și simt

foamea lui cum pătrunde în mine

până când mai rămân

dintr-un vis, doar fărâme.

Dincolo de lutul în care mă zbat

eu nu sunt numai carne și sânge, eu ard!

Căutând necuprinsul din rost,

sunt esența a tot ce cunosc.

Peste inimă, gânduri și zile,

Căutarea e tot ce rămâne!

27.06.2019